Yuzevien

Ar Yuzevien (hebraeg: יְהוּדִים / yehoudim, henc'hresianeg : Ἰουδαῖοι / Ioudaĩoi, latin : Iudaei), a zo izili ur bobl dre o yuzevegezh, pe ur gumuniezh relijiel dre ar yuzeviezh.
Hervez o hengoun e tiskennont eus patriarked a zo meneget en Testamant Kozh evel Abraham, eus ur bobl semitek undoueour eus Palestina.
Strewet e voent dre ar bed a-bezh e-kerzh ar c'hantvedoù (an diaspora), heskinet alies — an heskinadeg washañ e voe ar Shoah e-kreiz an  —, met kalzik anezho a zistroas da sevel stad Israel, hag un tammig en tu-hont da 40% anezho a zo o vevañ eno.

Piv a zo Yuzev?
N'emañ ket an holl Yuzevien a-du war ar poent-se, met gallout a reer neoazh sevel roll ar poentoù heverkañ ha degemeretañ:
Hervez gouarnamant Israel hag al lezenn war ar gwir d'an distro (hervez enkemmad 1970): Yuzev eo an den en deus ur vamm yuzevez, pe an den a zo troet ouzh ar yuzeviezh (ar relijion yuzev) ha n'en deus relijion all ebet.
Dre vras e tegemer ar Yuzevien e vefe Yuzev kement diskennad eus Yuzevien ha pa ne heuilhfe ket ar relijion, ha war an tu all e tegemeront da Yuzev an dud troet ouzh o relijion ha pa ne vefent ket Yuzevien a-orin Are Jews a Religious Group or an Ethnic Group? National Resource Center for Accurate Jewish Content in Schools.
Un identelezh a zo ivez, disheñvel diouzh ar relijion, gant ar santimant da vezañ ezel eus ur bobl, ha dre an istor a-hed ar c'hantvedoù, al liamm gant Israel, ouzhpenn ar sevenadur gant sonerezh, ar yezh, ar boued, ar mod bevañ…; ar pep brasañ eus ar Yuzevien, ha p’o dije dilezet o relijion, a chom stag ouzh o identelezh.
N'eus ket eus ur "ouenn" yuzev pa gaver Yuzevien gant kroc'hen gwenn, gant kroc'hen du, gant kroc'hen melen; ouzhpenn se e vagont disfiz diouzh ar c'heal "gouenn"-se dreist-holl abaoe politikerezh an Trede Reich en o eneb, diazezet war ar c'heal-se.

Ar Yuzevien dre ar bed
Hervez Burev Kreiz Israel ar Stadegoù e oa  a Yuzevien dre ar bed e 2009, da lavaret eo war-dro 0,19% eus poblañs ar bed Poblañs yuzev er bed hag en Israel (pdf).

Hervez ar broioù
 Bro Yuzevien (niver) Yuzevien (%) border|30px Israel 5 916 200  Israel closes decade with population of 7.5 million Haaretz, 30/12/2009) 75,52% 30px Stadoù-Unanet 5 275 000 1,71% 30px Frañs 483 500 0,77% 30px Kanada 375 000 1,11% 30px Rouantelezh-Unanet 292 000 0,47% 30px Brazil 207 329 0,10% border|30px Rusia 205 000 0,15% 30px Arc'hantina 182 300 0,45% 30px Alamagn 119 000 0,15% 30px Aostralia 107 500 0,50% 30px Ukraina 71 500 0,16% 30px Suafrika 70 800 0,14% 30px Hungaria 48 600 0,49% 30px Mec'hiko 39 400 0,04% 30px Belgia 30 300 0,28% 30px an Izelvroioù 30 000 0,18% 30px Italia 28 400 0,05% Bed 13 558 300 0,21%

Pennadoù kar
Hebraed
hebraeg
Israel
yideg

Liammoù diavaez

Rummad:Pobloù
Rummad:Yuzevegezh